stanford-oval/wikipedia huggingface dataset:
Vähä Suojärvi (Ylöjärvi)

| Vähä Suojärvi |
| --- | --- |
Valtiot:  Suomi
Kunnat:  Ylöjärvi
Koordinaatit:  61°57′15″N, 23°31′09″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Sipsiönjärven valuma-alue (35.58)
Laskujoki:  oja Vähä-Pahlaseen 
Järvinumero:  35.583.1.005
Mittaustietoja
Pinnankorkeus:  169,6 m 
Rantaviiva:  0,898 km 
Pinta-ala:  0,04422 km² 
 fiVähä Suojärvi 
Vähä Suojärvi  on Pirkanmaalla Ylöjärvellä Luoteen kylässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Vähä Suojärvi on osa Liesijärven valuma-aluetta.
Maantietoa

Järven pituus on 350 metriä, leveys 200 metriä ja sen pinta-ala on 4,4 hehtaaria. Se sijaitsee soistuneella metsämaalla, jota on ojitettu muutamalla ojalla. Järveen on kaivettu kolme ojaa, joista yksi tuo vettä Iso Suojärveltä ja pohjoisin on Vähä-Pahlaseen laskeva laskuoja. Sen rantaviivan pituus on 900 metriä ja järvi on autio. Siihen ei tule teitä ja lähin tie on 500 metrin päässä ohittava seututie 332.
Waldemar Hartwig

Waldemar Hartwig (1851–1901) oli saksalainen lintutieteilijä.
Hartwig tutki Kanariansaarten linnustoa ja kuvaili sieltä uuden lintulajin, kanariantiltaltin (Phylloscopus canariensis), vuonna 1886 (Journal für Ornithologie 34). Myöhemmin 1800-luvun lopulla hän tutki Berliinin ja Brandenburgin jääkauden jälkeisten järvien raakkuäyriäisiä.
Waldemar Malak

| Mitalit> Miesten painonnosto.Maa:   Puola. Olympialaiset  | Mitalit> Miesten painonnosto.Maa:   Puola. Olympialaiset  | Mitalit> Miesten painonnosto.Maa:   Puola. Olympialaiset  | Miesten painonnosto> Maa:   Puola. |
| --- | --- | --- | --- |
|  Pronssia | Barcelona 1992 | ensimmäinen raskassarja |  |
Waldemar Malak (17. heinäkuuta 1970 Gdańsk – 13. marraskuuta 1992 Wejherowo) oli puolalainen painonnostaja. Hän sai pronssia ensimmäisessä raskassarjassa vuoden 1992 kesäolympialaisissa Barcelonassa. Lisäksi hän sai vuoden 1992 Euroopan-mestaruuskilpailuissa hopeamitalin. Malak kuoli 22-vuotiaana liikenneonnettomuudessa.
Yan Fu

Yan Fu
Yan Fu (8. tammikuuta 1854 – 27. lokakuuta 1921) oli kiinalainen oppinut, joka käänsi kiinaksi sellaisten länsimaisten ajattelijoiden teoksia kuin Thomas Henry Huxley, John Stuart Mill, Herbert Spencer ja Adam Smith. Hänen tarkoituksenaan oli osoittaa, ettei länsimainen taloudellinen etumatka johtunut niinkään teknologisista valmiuksista, kuin ajatuksista ja yhteiskunnallisisita rakenteista, jotka mahdollistivat näiden valmiuksien kehittymisen.
Yan Fu lähti Englantiin opiskelemaan laivaston tekniikkaa, mutta kiinnostui laajemmin brittiläisestä yhteiskunnasta. Hän omaksui Darwinin ajatukset evoluutiosta, ja ajatteli, että kiinalaisen yhteiskunnan uudistumisen pitäisi tapahtua vaihteittain eliitin ajatusten kautta eikä vallankumouksessa. Vuoden 1911 vallankumouksen jälkeen hän vastusti tasavaltaa ja tuki monarkian palauttamista. Vanhoilla päivillään Yan Fu luopui länsimaisen ajattelun ihannoinnista ja keskittyi yhä enemmän kungfutselaisuuteen ja vanhaan kiinalaiseen kulttuuriin.
Yamina

| Yamina> יָמִינָה |
| --- | --- |
  
  
  
Perustettu:  29. heinäkuuta 2019 15. tammikuuta 2020 (perustettu uudelleen)
Lopetti:  10. lokakuuta 2019
Puheenjohtaja:  Ayelet Shaked
Ideologia:   uskonnollinen kansallismielisyys  sionismi  kansalliskonservatismi  talousliberalismi  oikeistopopulismi  Siivet: uskonnollinen sionismi  sekularismi 
Poliittinen kirjo:  oikeisto, äärioikeisto
Värit:           
Knesset:  7 / 120
Jäsenpuolueet:  Uusi oikeisto
Entiset jäsenpuolueet:   Juutalaisten koti (vuoteen 2020)  Kansallinen liitto (vuoteen 2021 asti) 
Infobox OKNimi-testi OK: 
Yamina (hepr. ‏יָמִינָה‎, oikealle) on Israelin oikeistopuolueiden poliittinen liitto, joka alun perin muodostettiin uudeksi oikeistoksi ja oikeistolaispuolueiden liitoksi. Yamina edustaa nationalistista ja uskonnollista äärioikeistoa ja on eurooppalaisessa mittakaavassa äärioikeistolainen puolue.
Yamina on ajanut Israelin miehittämien alueiden liittämistä virallisesti Israeliin kovemmin kuin Benjamin Netanjahun Likud-puolue.
Waldemar Hoven

Waldemar Hoven
Waldemar Hoven (10. helmikuuta 1903 – 2. kesäkuuta 1948) oli päälääkärinä Buchenwaldin keskitysleirillä, jossa hän oli vastuussa vankien murhaamisesta injektiopistoksilla, jotka sisälsivät fenolia tai bensiiniä.
Hoven syntyi Freiburgissa, Saksassa. Opiskeltuaan lääketiedettä Yhdysvalloissa Hoven liittyi SS:ään 1934. Hänet ylennettiin SS-Hauptsturmführeriksi Waffen-SS:ään.
Hän oli myös vastuussa vangittujen entisten SS-upseerien tappamisesta myrkkypistoksilla. He olisivat voineet käynnistää tutkimukset Ilse Kochia vastaan, jonka kanssa Hovenilla huhuttiin olevan suhde.
SS toimitti Hovenin oikeuteen, jossa SS-tuomari Konrad Morgen todisti Hovenin syylliseksi murhiin syöttämällä samaa myrkkyä venäläisille sotavangeille, jotka kuolivat samoihin oireisiin kuin SS-upseerit. Hoven todettiin syylliseksi ja tuomittiin kuolemaan. Tosin hän vietti vain 18 kuukautta vangittuna Buchenwaldissa, ennen kuin natsit armahtivat hänet, lääkärien tarve alkoi olla suuri natsi-Saksassa.
Sodan jälkeen liittoutuneet vangitsivat Hovenin. Hän joutui lääkärioikeudenkäyntiin, jossa hänet todettiin syylliseksi sotarikoksiin ja rikoksiin ihmisyyttä vastaan sekä kuulumisesta rikollisjärjestöön. Hoven tuomittiin kuolemaan ja hirtettiin 2. kesäkuuta 1948 Landsbergin vankilassa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Waldemar Hoven
Waldemar Löfman

Johan Svante Waldemar Löfman (16. elokuuta 1879 Kokkola – 22. syyskuuta 1965 Turku) oli suomalainen juristi ja Turun kunnallispormestari.
Löfmanin vanhemmat olivat mekaanikko Johan Abraham Löfman ja Maria Elise Wenman. Hän pääsi ylioppilaaksi Turun ruotsalaisesta klassillisesta lyseosta vuonna 1900 ja suoritti Helsingin yliopistossa ylemmän hallintotutkinnon 1905 ja oikeustutkinnon 1910. Löfman sai varatuomarin arvon 1913.
Löfman oli Turun lääninhallituksessa ylimääräisenä lääninkonttoristina vuodesta 1901, tullihallituksessa ylimääräisenä kamarikirjurina vuodesta 1905 ja Turun maistraatissa notaarina vuodesta 1917. Turun kunnallispormestarina Löfman oli 1921–1949. Hän oli vuodesta 1919 Merimieseläkelaitoksen sihteerinä ja kamreerina.
Waldemar Löfman oli naimisissa vuodesta 1914 Margaretha Mathilda Sjöblomin kanssa.
Volkswagen Vento

| Volkswagen Vento |
| --- | --- |

Valmistustiedot
Valmistusmaa:   Etelä-Afrikka  Meksiko  Saksa
Valmistaja:  Volkswagen
Konserni:  Volkswagen Group
Valmistusvuodet:  1992–1997
Muut nimet:  Volkswagen Jetta
Korimalli:  4-ovinen sedan
Luokka:  C-segmentti
Edeltäjä:  Volkswagen Jetta II
Seuraaja:  Volkswagen Bora
Teknisesti samankaltaisia:  SEAT Córdoba (Typ 6K) SEAT Ibiza (Typ 6K) SEAT Inca Volkswagen Caddy (Typ 9K) Volkswagen Golf III Volkswagen Polo III
Tekniset tiedot
Pohjalevy:  Volkswagen Group A3
Moottori:  R4 VR6
Iskutilavuus:  1,6–2,8 l
Teho:  64–174 hv
Vääntö:  124–235 Nm
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali 4-vaihteinen automaatti
Volkswagen Vento (Typ 1H) on Volkswagenin vuosina 1992–1997 valmistama keskiluokan sedan-korinen automalli, joka korvasi Volkswagen Jettan. Se perustuu tekniikaltaan kolmannen sukupolven Volkswagen Golfiin. Ventoa kehuttiin hyvistä ajo-ominaisuuksista, suuresta tavaratilasta, turvallisuudesta ja taloudellisista moottoreista. Moitteita malli sai puolestaan keskimääräistä suuremmista vikamääristä ja perusmallien niukasta varustelusta. Suurimpia ongelmakohtia ovat esimerkiksi taka-akselisto, kohonneet pakokaasupäästöt ja ovien lukot. Vento tarkoittaa tuulta portugaliksi ja italiaksi. Pohjois-Amerikassa mallin nimenä oli Jetta, ja sitä valmistettiin Meksikossa. Venton korvasi Golf IV:ään perustuva Volkswagen Bora.
Volkswagen Vento (1992–1997)

Vento esiteltiin hieman Golfia myöhemmin, toukokuussa 1992. Suomen mallivalikoima oli aluksi CL 1,8 (90 hv), GL 2,0 (115 hv) ja CL 1,9 Eko-TD (75 hv). Lokakuussa 1993 valikoimaan lisättiin 75-hevosvoimainen 1,8-litrainen sekä CL 2,0. Muilla markkinoilla oli myös saatavana Golfin tavoin 2,8-litrainen VR6 (174 hv).
Perusmalli CL (Comfort Luxus) oli melko niukasti varustettu. Varusteina oli lämmitettävät etuistuimet, kierroslukumittari, kaksiosainen takaselkänoja, valaistu hansikaslokero, lukuvalo edessä, sisävalon viive, sävylasit, ohjaustehostin ja turvavöiden esikiristimet.
GL (Gehobener Luxus) sisälsi lisäksi plyysiverhoilun, säilytystaskut etuistuinten selkänojissa, tavaratilan valaistuksen, lukuvalot takana, ovivalot, lämmitettävät sähköpeilit, keskuslukituksen, korinväriset puskurit ja ulkopeilit sekä takaspoilerin. GL-mallin myynti Suomessa oli vähäistä.
Syksyllä 1993 vakiovarusteisiin lisättiin lämmitettävät sähköpeilit, ajonestolaite ja ohjaustehostin. Vuosimallin 1994 autoissa oli uusi korinvärinen etusäleikkö.
Huhtikuussa 1994 esitellyssä Atlantic-mallissa oli ohjauspyörän korkeussäätö, korinväriset ulkopeilit, radiovalmius neljällä kaiuttimella, tummennetut takavalot ja sivuvilkut, erikoisverhoilu sekä säilytystaskut etuistuinten selkänojissa. Atlantic oli tarjolla vuoden 1995 loppuun asti.
Vuosimallin 1995 autoissa oli uudenmallinen ohjauspyörä. Vakioksi tuli ajovalojen päällä olosta kertova summeri. Volkswagenin mukaan valomuisti ei ollut tarpeellinen vakiovaruste.
Vuosimallissa 1996 etusäleikkö muuttui samanlaiseksi kuin Passatissa. Kuljettajan turvatyyny oli vakiovarusteinen vuoden 1996 alusta lähtien.
Vuoden 1997 alusta lähtien tarjolle tuli Komfort-paketti, johon kuului matkustajan turvatyyny, metalliväri, radiovalmius kahdeksalla kaiuttimella sekä lisäjarruvalo.
Golf ja Vento poistuivat markkinoilta vuoden 1997 lopussa, hieman ennen Golf IV:n toimitusten alkamista.
Aiheesta muualla

Kuvia tai muita tiedostoja aiheesta Volkswagen Vento Wikimedia Commonsissa
Volkswagenin automallit
| --- | --- |
Nykyiset mallit:  Henkilöautot: Arteon ·  Atlas ·  Atlas Cross Sport ·  Bora (2018–) ·  C-Trek ·  Gol ·  Golf ·  ID.3 · ID.4 ·  ID.5 ·  ID.6 ·  Jetta ·  Lamando ·  Lavida ·  Passat ·  Phideon ·  Polo ·  Saveiro ·  T-Cross ·  T-Roc ·  Taigo ·  Taigun ·  Talagon ·  Tayron ·  Tharu ·  Tiguan ·  Touareg ·  Touran ·  up! ·  Viloran ·  Virtus  Hyötyajoneuvot: Amarok ·  Caddy ·  Crafter ·  Transporter
Lopetetut ilmajäähdytteiset mallit:  181 (Kurierwagen/Trekker/Thing/Safari) ·  1500/1600 (Typ 3) ·  411/412 (Typ 4) ·  Kupla (Typ 1) ·  Brasilia ·  Country Buggy (Sakbayan) ·  Hebmüller Cabriolet ·  Karmann Ghia ·  Kommandeurwagen ·  Kübelwagen ·  Schwimmwagen ·  SP2 ·  Type 18A ·  VW-Porsche 914
Lopetetut vesijäähdytteiset mallit:  Ameo ·  Apollo ·  Beetle ·  Bora ·  Citi Golf ·  CC ·  Corrado ·  Derby ·  Eos ·  Fox ·  Golf Plus ·  Golf Sportsvan ·  Iltis ·  K70 ·  LT ·  Lupo ·  New Beetle ·  Parati ·  Phaeton ·  Pointer/Logus ·  Routan ·  Scirocco (1974–1992) ·  Scirocco (2008–2017) ·  Sharan ·  SpaceFox ·  Taro ·  Vento
Konseptimallit:  1-Litre Concept ·  up!/space up!/space up! blue/E-Up!/Up! Lite ·  GX3 ·  Iroc ·  EcoRacer ·  Concept A ·  Concept R ·  New Beetle Ragster ·  EDAG Biwak ·  Microbus Concept ·  W12/Nardo ·  Stanley ·  Concept BlueSport
Tulevat mallit: 
Volkswagen-pohjaiset (asuntoautot, kit-carit, kilpa-autot):  Herbie ·  Formula Vee ·  Baja Bug ·  Meyers Manx ·  EMPI Imp ·  Westfalia Campervans
Facelift-mallin Volkswagen Vento (1994).
Facelift-mallin Volkswagen Vento (1996).
Vähä Säynjärvi

| Vähä Säynjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Joutsa
Koordinaatit:  61°47′56″N, 26°11′26″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ala-Suonteen alue (14.84)
Laskujoki:  Sunkinjoki Suonteeseen 
Järvinumero:  14.842.1.001
Mittaustietoja
Pinnankorkeus:  97,7 m  
Pituus:  1,1 km  
Leveys:  760 m  
Rantaviiva:  3,351 km  
Pinta-ala:  56,634 ha  
Saaria:  ei saaria 
 fiVähä Säynjärvi 
Vähä Säynjärvi tai Vähä Säynätjärvi on Keski-Suomessa Joutsassa  Vallaspelton lähellä sijaitseva järvi.
Maantietoa

Järvi on 1,1 kilometriä pitkä, 760 metriä leveä, ja sen pinta-ala on 57 hehtaaria. Järvellä ei ole kartan mukaan saaria.  Sen rantaviivan pituus on 3,4 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Sysmän reitin valuma-alueen (14.8) Ala-Suonteen alueella (14.84), jonka Sunkinjoen valuma-alueeseen (14.842) se kuuluu. Järven vedenpinnan korkeus on 97,7 metriä mpy.
Ville Laihiala

| Villepetteri Laihiala |
| --- | --- |
 Ville Laihiala Rakuuna Rockissa Lappeenrannassa kesällä 2014.
Henkilötiedot
Syntynyt: 13. kesäkuuta 1973 (ikä 51) Oulu
Ammatti:  muusikko
Muusikko
Laulukielet:  englanti
Aktiivisena:  1996–
Tyylilajit:  metalli, hard rock, heavy metal, goottimetalli, thrash metal
Soittimet:  kitara, laulu
Yhtyeet:  Poisonblack, Sentenced, S-TOOL, Ville Laihiala ja Saattajat
  [ Muokkaa Wikidatassa ] [ ohje ]  
Villepetteri Laihiala (s. 13. kesäkuuta 1973 Oulu) on suomalainen muusikko. Hänet tunnetaan metalliyhtyeistä Sentenced, Poisonblack sekä S-TOOL.
Laihiala toimi Sentencedin laulajana Down-albumista (1996) yhtyeen uran päättäneeseen The Funeral Albumiin (2005). Ennen Sentencediä Laihiala lauloi kaksi demoa tehneessä Breed-yhtyeessä, jonka kokoonpanoon kuului myös myöhemmin Sentencedissä vaikuttanut basisti Sami Kukkohovi. Sentencedissä Laihiala on säveltänyt ja sanoittanut kokonaan itse ainoastaan muutaman kappaleen levyä kohden. Sanoitukset voi tunnistaa Laihialan tekemiksi siitä, että ne käsittelevät melko usein menetettyä rakkautta, toisin kuin Sentencedin useimmissa kappaleissa, joissa teemana on itsemurha.
Toinen Laihialan projekti on hänen itsensä vuoden 2000 lopulla perustama Poisonblack-yhtye. Laihiala toimii yhtyeen kitaristina sekä nykyään myös laulajana Juha-Pekka Leppäluodon jätettyä yhtyeen debyyttialbumi Escapexstacyn (2003) jälkeen keskittyääkseen Charon-yhtyeeseensä. Lisäksi Ville on toiminut Poisonblackissa sanoittajana ja suurimman osan Poisonblackin kappaleista hän on myös säveltänyt itse.

Poisonblackin toinen albumi Lust Stained Despair julkaistiin 28. elokuuta 2006. Vuonna 2004 Laihiala vieraili myös Negative-yhtyeen Sweet & Deceitful -albumilla kappaleessa ”Until You're Mine” sekä Ghost Machineryn Haunting Remains -albumin Gary Moore -coverissa ”Out in the Fields”. Vuonna 2010 hän vieraili Catamenian albumilla Cavalcade kappaleessa ”Blood Trails”.
Vuodelta 2002 löytyy Laihialan tulkinta Freemanin kappaleesta ”Ajetaan tandemilla” Professori Heikkerön albumilla Alkoholistit Areenalla.
Helmikuussa 2010 Laihiala tuomittiin 80 päivän ehdolliseen vankeuteen törkeästä rattijuopumuksesta ja kulkuneuvon kuljettamisesta oikeudetta. Hän oli jo aiemmin syyllistynyt vastaaviin tekoihin vuonna 2007 kaksi kertaa. Laihiala ilmoitti vuoden 2010 tuomionsa jälkeen raitistuneen, mutta hän ajoi huhtikuussa 2019 jälleen 2,49 promillen humalassa Oulussa autolla kolarin ja sai törkeästä rattijuopumuksesta, liikennerikkomuksesta ja kulkuneuvon ajamisesta oikeudetta tuomion 23. lokakuuta 2019. Hän on myöntänyt teot.
2016 Ville Laihiala ilmoitti perustaneensa  S-TOOL yhtyeen Aksu Hantun (Entwine), Sami Leppikankaan (Lullacry) ja Kimmo Hiltusen (Lullacry) kanssa.
Laihiala julkaisee syksyllä 2022 Saattajat-sooloyhtyeensä debyyttialbumin Sakara Recordsin kautta.
Diskografia > Sentenced

Down (1996)
Frozen (1998)
Crimson (2000)
The Cold White Light (2002)
The Funeral Album (2005)
Buried Alive (2006) (live)
Diskografia > Poisonblack

Escapexstacy (2003)
Lust Stained Despair (2006)
A Dead Heavy Day (2008)
Of Rust and Bones (2010)
Drive (2011)
Lyijy (2013)
Diskografia > S-TOOL

Tolerance 0 (2017)
Exitus (2020)
Diskografia > Ville Laihiala & Saattajat

Ei meillä ole kuin loisemme (2022)
Aiheesta muualla

Poisonblackin virallinen sivusto
Sentencedin virallinen sivusto
Ville Laihiala Meteli.netissä
S-Tool viralliset Facebook-sivut
Sentenced
| --- | --- |
Studioalbumit:   Shadows of the Past  North from Here  Amok  Down  Frozen  Crimson  The Cold White Light  The Funeral Album 
Minialbumit:   The Trooper  Love & Death 
Kokoelmat:   Greatest Kills  Manifesto of Sentenced 
Singlet:   Killing Me, Killing You  No One There  Routasydän  Ever-Frost 
DVD:t:  Buried Alive
Poisonblack
| --- | --- |
Studioalbumit:   Escapexstacy  Lust Stained Despair  A Dead Heavy Day  Of Rust and Bones  Drive  Lyijy 
Kokoelmat:   Classics 
Singlet:   Rush  Bear the Cross  Mercury Falling  Home Is Where the Sty Is
Waldemar Jensen (Keskuslaboratorio)

Waldemar Jensen esittelee Keskuslaboratoriota tasavallan presidentti Urho Kekkoselle 1962.
Waldemar Jensen (1. elokuuta 1915 Ukraina – 9. tammikuuta 2009) oli suomalainen professori ja toimitusjohtaja.
Ukrainassa syntynyt Jensen muutti perheensä kanssa Suomeen nelivuotiaana. Hän valmistui Åbo Akademista diplomi-insinööriksi 1938 ja tekniikan tohtoriksi 1948. Hän aloitti G. A. Serlachiuksen palveluksessa ja toimi sodan jälkeen puukemian professorina Åbo Akademissa. Sen jälkeen hän oli 1955–1980 Kemiallisen metsäteollisuuden omistaman Keskuslaboratorion (KCL) toimitusjohtaja. Tieteellisen uransa hän loi ennen Keskuslaboratorion aikaa.
Vähä Suojärvi (Hartola)

| Vähä Suojärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Hartola
Koordinaatit:  61°36′47″N, 26°16′29″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Jääsjärven alue (14.82)
Laskujoki:  Suojoki Jääsjärveen 
Järvinumero:  14.823.1.007
Mittaustietoja
Pinnankorkeus:  103,4 m  
Pituus:  1,4 km  
Leveys:  880 m  
Rantaviiva:  4,471 km  
Pinta-ala:  42,86 ha  
Saaria:  ei saaria 
 fiVähä Suojärvi 
Vähä Suojärvi  on Päijät-Hämeessä Hartolassa  Nokan lähellä sijaitseva järvi.
Maantietoa

Järvi on 1,4 kilometriä pitkä, 880 metriä leveä, ja sen pinta-ala on 43 hehtaaria. Järvellä ei ole kartan mukaan saaria.  Sen rantaviivan pituus on 4,5 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Sysmän reitin valuma-alueen (14.8) Jääsjärven alueella (14.82), jonka Suojoen valuma-alueeseen (14.823) se kuuluu. Järven vedenpinnan korkeus on 103,4 metriä mpy.
X-lentokoneet

X-koneita 1953.
X-lentokoneet ovat Yhdysvaltojen ilmavoimien toisen maailmansodan jälkeisiä kokeellisia lentokonetyyppejä, joita alettiin nimetä X-tunnuksella (X-Planes). Nämä koneet tekivät 1960-lukuun mennessä monta amerikkalaista koelentäjää kuuluisiksi.
Koneilla tutkittiin ilma-alusten konsepteja kuten yliäänilentoa, nuolisiipeä, pyrstötöntä lentokonetta, muuttuvageometrista siipeä ja muita ratkaisuja.
Osa 1950- ja 1960-luvun X-lentokoneista on saanut legendaarisen maineen ilmailun piirissä ja osa niiden lentäjistä sai astronautteja vastaavan julkisuuden. 1950-luvun jälkipuolelle asti X-koekoneet ja niiden lentäjät olivat piilossa julkisuudelta. 1990-luvulla avaruuslentokoneita kehitettiin NASA:n ja Yhdysvaltain ilmavoimien yhteistyönä s.e. projekteilla oli X-tunnus. Useimmat näistä suunnitelmista eivät lentäneet toisin kuin perinteiset X-koneet ja  X-koodi oli ilmeisesti tällöin keino rahoituksen turvaamiseen. 2000-luvulla uudet X-koneet ovat tehneet koelentoja.
Aiheesta muualla

Wikimedia Commonsissa on kuvia tai muita tiedostoja aiheesta .
Day, Dwayne A.: Early X-Planes U.S. Centennial of Flight Commission. Arkistoitu 7.10.2012. Viitattu 16.8.2020. (englanniksi)
Loser X-Planes Air & Space Magazine.  elokuu 2011. Viitattu 16.8.2020. (englanniksi)
Photos: Amazing X-Planes from the X-1 to XV-15 Space.com.  11.7.2012. Viitattu 16.8.2020. (englanniksi)
Jenkins, Dennis R. & Landis, Tony & Miller, Jay: American X-Vehicles – An Inventory—X-1 to X-50 – Monographs in Aerospace History No. 31.  Washington, DC:  Centennial of Flight Edition / National Aeronautics and Space Administration, 2003.  SP-2003-4531.  Teoksen verkkoversio (pdf) (viitattu 16.8.2020).
Banke, Jim: NASA Moves to Begin Historic New Era of X-Plane Research Nasa Aeronautics Research Mission Directorate.  7.8.2017. Viitattu 16.8.2020. (englanniksi)
Yhdenvertaisuuslaki (2004)

Yhdenvertaisuuslaki oli Suomessa toteutettu Euroopan unionin rasismi- ja työsyrjintädirektiivi, jonka tarkoituksena oli edistää ja turvata kansalaisten yhdenvertaisten palvelujen toteutumista sekä tehostaa syrjinnän kohteeksi joutuneen oikeussuojaa. Se tuli voimaan 20. tammikuuta 2004 ja korvautui uudella versiolla yhdenvertaisuuslaista 1. tammikuuta 2015. Viranomaisten velvollisuus oli kaikessa toiminnassaan noudattaa yhdenvertaisuutta ja tarvittaessa poistaa yhdenvertaisuuden esteet. Laki kielsi sekä välittömän että välillisen syrjinnän ja syrjintään yllyttämisen. Syrjintä iän, etnisen tai kansallisen alkuperän, kansalaisuuden, kielen, uskonnon, vakaumuksen, mielipiteen, terveydentilan, vammaisuuden, sukupuolisen suuntautumisen tai muun henkilöön liittyvän syyn perusteella oli kielletty. Lain mukaan viranomaiset laativat työministeriön ohjeiden mukaisen yhdenvertaisuussuunnitelman.
Aiheesta muualla

Syrjinnästä vapaa alue (Arkistoitu – Internet Archive)
Stop Discrimination (Arkistoitu – Internet Archive)
Wateni

| Wateni |
| --- | --- |
 Wateni
 Koordinaatit: 11°30′33″N, 6°30′22″W 
Valtio:  Mali
Alue:  Sikasson alue
Piiri:  Sikasson piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  200 km²
Väkiluku (2009):  6 200
Infobox OKVirheellinen NIMI-arvo: 
Wateni on maalaiskunta Sikasson alueen Sikasson piirissä Malissa. Sen keskuskylä N’Tjila sijaitsee 102 kilometriä Sikassosta länteen. Kunnassa on 6 200 ja keskuskylässä 1 300 asukasta (vuonna 2009).
Watenin kunnan pinta-ala on 200 neliökilometriä. Se rajoittuu pohjoisessa Sikasson piirin Benkadin, idässä Blendion, etelässä Niénan ja lännessä Bougounin piirin Koumantoun ja Wolan kuntiin. Pinnanmuodostusta leimaavat ylängöt ja tasangot. Länsirajalla virtaa Bagoéjoki. Seutu kuuluu Sudanin vyöhykkeeseen. Kasvillisuus on savannia.
Kuntaan kuuluu 12 kylää. Asukkaat ovat fulbeja ja bambaroita. Yleisin kieli on bambara. Vallitseva uskonto on islam.
N’Tjilasta on yhteys seitsemän kilometrin päässä sijaitsevalle Bamakon ja Sikasson väliselle RN7-maantielle. Paikallisia elinkeinoja ovat maanviljely, karjanhoito, kalastus, keräily, käsityöammatit ja pienimuotoinen kaupankäynti. Tärkeimmät viljelykasvit ovat hirssi, durra, maissi, riisi ja fonio sekä myytäväksi kasvatettavat puuvilla, maapähkinä ja lehmänpapu. Kotieläimiä ovat naudat, lampaat, vuohet ja siipikarja. Kalastusta harjoittavat Ségoun ja Moptin alueilta tulevat bozot. Käsityöläiset tekevät saviastoita, kankaita ja jalkineita. N’Tjilassa ja Bougoulabassa pidetään viikoittaiset markkinat.
Water (Elitsan ja Stoyanin kappale)

| Water |
| --- | --- |
 Kuva Elitsasta ja Stojanista soittamassa kappaletta Hartwall   Areenassa
Kappaleen tiedot
Esittäjä(t):  Elitsa Todorova, Stojan Jankulov
Tyylilaji:  folk
Euroviisutiedot
Vuosi:  2007
Maa:  Bulgaria
Kieli:  bulgaria
Sijoitus:  5.
Pisteet:  157
Sijoitus semifinaalissa:  6.
Pisteet semifinaalissa:  146
Sanat:  sanoitus
Video:  videolinkki
Water, myös Voda (bulg. Вода, suom. Vesi) on Elitsa Todorovan ja Stojan Jankulovin esittämä kappale, joka yhdistää kansanmusiikkimaisen laulun moderniin rumpurytmiin. Kappale on Todorovan kirjoittama, ja se kertoo dramaattisen bulgarialaisen perinnetarinan.
Voda on Bulgarian Euroviisuihin 2007 lähettämä edustuskappale, joka kilpaili semifinaaleissa numerolla 1 ja pääsi finaaliin. Bulgarian esiintymisnumero finaalissa oli 21, ja kappale pääsi viidennelle sijalle 157 pisteellä. Esittäjät soittivat samaan aikaan rumpuja ja lyömäsoittimia sekä lauloivat. Jankulov soitti lisäksi munniharppua.
Turkin koripallomaajoukkue

Turkin koripallomaajoukkue edustaa Turkkia koripallon maajoukkuekilpailuissa. Sen paras arvokisasaavutus on hopeamitali EM-kisoissa 2001 ja MM-kisoissa 2010.